รัฐบาลไทย-ข่าวทำเนียบรัฐบาล-SME Development Bank เผยงาน SME Revolution  ประสบผลสำเร็จ เพียง 3 วัน ผู้ประกอบการแห่แจ้งความประสงค์ขอสินเชื่อมากกว่า 1,500 ราย  วงเงิน 5,000 ล้านบาท
วันจันทร์ที่ 13 มีนาคม 2560
SME Development Bank เผยงาน SME Revolution  ประสบผลสําเร็จ เพียง 3 วัน ผู้ประกอบการแห่แจ้งความประสงค์ขอสินเชื่อมากกว่า 1,500 ราย  วงเงิน 5,000 ล้านบาท
ธนาคารประสบความสําเร็จในการให้บริการทางการเงินแก่ผู้ประกอบการเอสเอ็มอีในงาน SME Revolution : เส้นทางโอกาสเอสเอ็มอี 4.0 เป็นอย่างดี  เพียง 3 วันที่จัดงานระหว่างวันที่ 10 - 12 มีนาคม 2560  ที่ผ่านมา
นายสมชาย หาญหิรัญ ประธานกรรมการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว. หรือ SME Development Bank) เปิดเผยว่า ธนาคารประสบความสําเร็จในการให้บริการทางการเงินแก่ผู้ประกอบการเอสเอ็มอีในงาน SME Revolution : เส้นทางโอกาสเอสเอ็มอี 4.0 เป็นอย่างดี เพียง 3 วันที่จัดงานระหว่างวันที่ 10 - 12 มีนาคม 2560 ที่ผ่านมา ณ ศูนย์การประชุมแห่งชาติสิริกิติ์ ผู้ประกอบการให้ความสนใจเข้าสู่แหล่งเงินทุนอย่างคับคั่ง จํานวน 1,552 ราย รวมวงเงิน 5,792.3 ล้านบาท ทั้งนี้ ธนาคารเปิดรับความประสงค์ต้องการยื่นขอสินเชื่อ ทั้งจากการลงทะเบียนที่บูธในงาน และผ่าน Facebook/SMEDevelopmentbank , line@ ซึ่ง SME Development Bank พร้อมหนุนผู้ประกอบการเอสเอ็มอีให้มีเงินทุนต่อยอดธุรกิจ เป็นรากฐานสําคัญให้กับเศรษฐกิจไทย
สําหรับผู้ประกอบการเอสเอ็มอีที่แจ้งความประสงค์ยื่นคําขอกู้ในงาน ณ บูธ SME Development Bank จํานวน 142 ราย วงเงิน 581 ล้านบาท โดยเป็นนิติบุคคล 125 ราย คิดเป็น 88.03% บุคคลธรรมดา 17 ราย คิดเป็น 11.97% โดยนิติบุคคลที่ประสงค์ยื่นกู้แจ้งวงเงินแบ่งเป็นดังนี้ วงเงินไม่เกิน 10 ล้านบาท สูงถึง 26.76% วงเงินไม่เกิน 15 ล้านบาท คิดเป็น 9.86% วงเงินไม่เกิน 5 ล้านบาท คิดเป็น 8.45% วงเงินไม่เกิน 1 ล้านบาท คิดเป็น 7.75 % และที่เหลือยังไม่ระบุวงเงินคิดเป็น 35.21% บุคคลธรรมดา ประสงค์ยื่นกู้ไม่เกิน 1 ล้านบาท คิดเป็น 2.82% วงเงินไม่เกิน 5 ,10 และ 15 ล้านบาท คิดเป็นสัดส่วน 2.11% และยังไม่ระบุวงเงิน 7.04%
ช่องทางลงทะเบียนผ่าน Facebook/SmeDevelopmentBank , line@ มีผู้ประกอบการและผู้สนใจแสดงความจํานงในการขอใช้สินเชื่อจํานวน 1,410 ราย วงเงิน 5,211 ล้านบาท แบ่งเป็นลูกค้าธนาคาร(เดิม) จํานวน 299 ราย คิดเป็น 21.21% ไม่ได้เป็นลูกค้าของธนาคาร จํานวน 1,111 ราย คิดเป็น 78.79% ในจํานวนดังกล่าวนี้เป็นผู้ประกอบการที่จดทะเบียนบุคคลธรรมดาสูงสุดจํานวน 569 ราย คิดเป็น 40.35% นิติบุคคลจํานวน 440 ราย คิดเป็น 31.21% และดําเนินธุรกิจยังไม่ได้จดทะเบียนจํานวน 401 ราย คิดเป็น 28.44% แบ่งเป็นความต้องการวงเงินสินเชื่อดังนี้ วงเงินไม่เกิน 1 ล้านบาท จํานวน 706 ราย คิดเป็น 50.07% วงเงินไม่เกิน 5 ล้านบาท จํานวน 558 ราย คิดเป็น 39.57% วงเงินไม่เกิน 10 ล้านบาท จํานวน 95 ราย คิดเป็น 6.74% และ วงเงินไม่เกิน 15 ล้านบาท จํานวน 71 ราย คิดเป็น 5.04%
“ผมคิดว่า กระแสตอบรับจากผู้ประกอบการดีทั้งยอดการประสงค์ยื่นคําขอสินเชื่อบูธหน้างาน และผ่านสื่อออนไลน์ ชี้ให้เห็นว่าผู้ประกอบการยังมีช่องทางในการขยับขยายธุรกิจและต้องการให้ธุรกิจเติบโตต่อเนื่อง ซึ่งธนาคารก็มีความพร้อมในการผลักดันให้ผู้ประกอบการเข้าสู่แหล่งเงินทุนที่มีเงื่อนไขผ่อนปรน อัตราดอกเบี้ยพิเศษ ถัดจากนี้ธนาคารจะเร่งดําเนินการติดต่อผู้ประกอบการที่แจ้งความประสงค์ เพื่อให้จัดเตรียมเอกสารประกอบการยื่นกู้ทั้งที่สํานักงานใหญ่และสาขาตามที่ตั้งกิจการธุรกิจต่อไป”
ประธานกรรมการ SME Development Bank กล่าวอีกว่า ในส่วนของการให้คําแนะนําด้านองค์ความรู้เพื่อต่อยอดการพัฒนาเทคโนโลยี 4.0 ในโซน Innovation Center ธนาคารได้นําผู้ประกอบการตัวอย่างให้คําปรึกษาแนะนําจํานวน 4 ราย โดยมีผู้ให้ความสนใจ รวมจํานวน 240 ราย แบ่งเป็นสนใจกิจการ Drivemate บริการให้เช่ารถในประเทศมากที่สุด จํานวน 71 ราย รองลงมาเป็นกิจการ QueQ จัดระบบการจองคิวร้านอาหาร จํานวน 54 ราย ถัดมาเป็นกิจการโปรแกรมบัญชี Peak จํานวน 45 ราย และกิจการแพ 500 ไร่ จํานวน 40 ราย ที่เหลืออีก 30 ราย สนใจรับคําปรึกษาแนะนําอื่นๆ จากสถาบันเทคโนโลยีเจ้าคุณทหารลาดกระบัง (สจร.)
สําหรับการสัมมนาทั้ง 3 วัน โดยธนาคารเชิญวิทยากรที่มีชื่อเสียงทั้งด้าน FinTech และผู้ประกอบการเอสเอ็มอีที่ประสบความสําเร็จได้รับความสนใจมีผู้เข้ารับฟังจํานวนมากถึง 540 ราย แบ่งเป็นงานสัมมนาเรื่องพลิกธุรกิจ..ไขมิตินวัตกรรมทางการเงิน จํานวนผู้ร่วมรับฟังสูงถึง 250 ราย เสวนา Marketing 4.0 พลิกโฉมธุรกิจ..สู่ความสําเร็จ จํานวนผู้ร่วมรับฟัง 150 ราย และ เสวนาเทคโนโลยีดิจิทัล 4.0 ก้าวล้ํา นวัตกรรม ความสําเร็จ จํานวนผู้ร่วมรับฟัง 140 ราย
ภายในงาน SME REVOLUTION: เส้นทางโอกาสเอสเอ็มอี 4.0 ธนาคารได้นําสินเชื่อและบริการแบบครบเครื่องเรื่องเงินทุน เพื่อตอบโจทย์ความต้องการของผู้ประกอบการทุกมิติ ทั้งด้านการเงินร่วมลงทุน นวัตกรรม ละการตลาด ซึ่งเป็นการตอบโจทย์การพัฒนาขับเคลื่อนพลิกโฉม SME ตามแนวทางประชารัฐ และยังได้ประชาสัมพันธ์กิจกรรมผ่านสื่อสังคมออนไลน์ทั้งของ Facebook/SmeDevelopmentBank , ไทยรัฐออนไลน์, SMART SMEs, สมาพันธ์ SMEs และ Innovation Center และอีกหลายหน่วยงานพันธมิตร โดยมีผู้ชมเข้าถึงกิจกรรมจํานวน 493,827 ราย รับชมวีดีโอถ่ายทอดสด จํานวน 66,326 ราย กดแสดงความคิดเห็นและแชร์ จํานวน 1,828 ราย
สําหรับผู้ที่สนใจประสงค์ยื่นคําขอสินเชื่อสามารถติดต่อได้ที่ Call Center 1357 หรือสาขาทั่วประเทศ และติดตามข่าวสาร กิจกรรมต่างๆ ของธนาคาร สามารถติดตามผ่านช่องทาง www.smebank.co.th Facebook.com : SmeDevelopmentBank
ข้อมูลเพิ่มเติมติดต่อ : นางอุบลรัตน์ ค่าแพง ผู้อํานวยการฝ่ายสื่อสารองค์กรและกิจกรรมเพื่อสังคม โทร. 085-980-7861 หรือ 0-265-4574-5
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง